Vene-Ameerika

pisi|Taastatud õigeusu kirik Fort Rossis Californias
pisi|Fort Elisabethi illustreeriv rekonstruktsioon
Vene-Ameerikaks (vene keeles Русская Америка Russkaja Amerika) nimetati Venemaa Keisririigi koloniaalvaldusi Põhja-Ameerikas ja Vaikse ookeani Hawaii saarestikus aastatel 1733–1867. Valduste pealinn oli Uus-Arhangelsk (Ново-Архангельск; praegune Sitka Ameerika Ühendriikide Alaska osariigis).

Venemaa asundused hõlmasid alasid praegustest osariikidest Alaskal ja Californias. Lisaks asusid Georg Anton Schäffe'i rajatud kaks sadamat ja kolm forti (Jelizaveta fort, Aleksandri fort ja Barclay-de-Tolly fort) Kauaʻi saarel Hawaii Kuningriigis (praegune Hawaii osariik). 

Ajalugu
Valduste ametlik inkorporeerimine Venemaa poolt toimus alles Paul I allkirjastatud 1799. aasta ukaasiga, mis kehtestas monopoli Vene-Ameerika Kompaniile ja andis ka Venemaa õigeusu kirikule teatavad õigused uutes valdustes.

Paljud Vene-Ameerika valdused hüljati 19. sajandil. 1867. aastal müüs Venemaa oma viimased allesjäänud valdused Ameerika Ühendriikidele 7,2 miljoni dollari eest (tänapäeva väärtuses 129 miljonit dollarit).

Vaata ka
Vene-Ameerika Kompanii
Alaska müügitehing
Ferdinand von Wrangell  (1796/1797–1870), Alaska kindralkuberner

Kategooria:Alaska
Kategooria:Venemaa Keisririik